ঘটনার সূত্রপাত ১৪ অগস্ট রাতে। স্থানীয় বিজেপি নেতাদের দাবি, টালিগঞ্জ থানার বিপরীতে জাতীয় পতাকা লাগাচ্ছিলেন তাঁদের কর্মীরা। হঠাৎ ৮৪ নম্বর ওয়ার্ডের কয়েক জন তৃণমূল কর্মী তাঁদের মারধর করেন। গুরুতর জখম হন রোহিত পাসোয়ান এবং শুভদীপ মণ্ডল নামে দু’জন। রোহিতদের মোটরবাইকও ভেঙে দেওয়া হয় বলে অভিযোগ। এর পরে দু’জনকেই এসএসকেএমে ভর্তি করানো হয়। সেখানেই শনিবার রোহিতের হাতে অস্ত্রোপচার হয়। টালিগঞ্জ থানায় গেলে পুলিশ প্রথমে অভিযোগ নিতে চায়নি বলে অভিযোগ রোহিতের পরিবারের। তাঁদের কথায়, ‘‘প্রথমে অভিযোগ নিল না। পরে বলল, মোটরবাইক নিয়ে পড়ে গিয়েই নাকি এমন হয়েছে!’’